laion/Wikipedia-Exotic huggingface dataset:
CEV Cup

See artikkel räägib CEV Cupist alates hooajast 2007/08. CEV Cupist kuni 2006/07 kohta vaata artiklit CEV Cup (1980–2007). See artikkel räägib meeste karikavõistlustest. Naiste karikavõistluste kohta vaata artiklit CEV Cup (naised). CEV Cup on teise taseme ametlik iga-aastane karikasari meeste võrkpalliklubidele kogu Euroopast. CEV Karikavõitjate sari (1972/73 kuni 1999/2000) CEV Top Teams karikasari (2000/2001 kuni 2006/2007) CEV Cup (2007/2008 kuni praeguseni) Tallinna Selver on osalenud CEV karikasarjas seitsmel korral, kuid vaid ühel korral on jõutud eelringidest põhiturniirile. Hooajal 2009/10 jõuti 1/8 finaali, kus kaotati nii kodus kui võõrsil hilisemale sarja võitjale, Itaalia klubile Cuneo Branca ning langeti konkurentsist. Pärnu võrkpalliklubi on osalenud sarjas viiel korral, nendest eelringi on pidama jäätud kolmel korral. Hooajal 2002/03 võideti sarjas oma alagrupp ning jõuti veerandfinaali, kus tuli tunnistada hilisema sarja võitja, Hollandi meeskonna Apeldoorni Piet Zoomersi paremust (kusjuures kodumäng võideti 3:2, kuid võõrsilmäng kaotati 1:3). Bigbank Tartu on osalenud karikasarjas kolmel korral, kuid edu saavutatud pole. Meeldejäävad olid hooajal 2021/22 mängud 1/32 finaalis Tartus (mõlemad mängud peeti seal) Venemaa tippklubi Kaasani Zeniti vastu, kes lõpuks jõudis sarja finaali. Venno kaotas Aasias, Selver Cuneos Postimees Sport arhiiv, 13.01.2010. Pill tuli pika ilu peale Pärnu Postimees arhiiv, 20.02.2003. Tartu Bigbank peab mõlemad euromängud kodusaalis ERR Sport, 27.10.2021. Võistlusest Euroopa Võrkpalliliidu kodulehel
Budva

Budva on linn Montenegros Aadria mere rannikul, Budva valla halduskeskus. Püha Ivani kirik  Budva – pildid, videod ja helifailid Wikimedia Commonsis
ÜRO Preventiivsed Jõud

ÜRO Preventiivsed Jõud (UNPREDEP) loodi 31. märtsil 1995 Julgeolekunõukogu resolutsiooniga 983, et asendada ÜRO kaitsejõud (UNPROFOR) Põhja-Makedoonia Vabariigis. UNPREDEPi mandaat jäi sisuliselt samaks: jälgida ja teavitada kõikidest arengutest piirialadel, mis võivad õõnestada usaldust ja stabiilsust riigis ning ohustada selle territooriumi. Laialdaselt peetakse seda ÜRO rahuvalvejõudude edukaks operatsiooniks. Operatsioon lõpetati 28. veebruaril 1999 pärast selle viimast pikendamist resolutsiooniga 1186, kui Hiina pani 1999. aastal selle uuendamisele veto pärast seda kui Põhja-Makedoonia Taiwani diplomaatiliselt tunnustas. Jugoslaavia sõjad Mayersen, Deborah “Current and potential capacity for the prevention of genocide and mass atrocities within the United Nations system,” Australian Political Science Association Conference 2010: Connected Globe: Conflicting Worlds (Melbourne: University of Melbourne, 2010), p.SE-30-I. Taiwan, Humanitarian Aid and Global Governance by Alain Guilloux, page 139, Routledge Taylor and Francis Group, London and New York, 2009. UNPREDEP RECENT DEVELOPMENTS UNPREDEP operations were terminated on 28 February 1999, after the Security Council did not renew the mandate of UNPREDEP due to a veto by China, a permanent Member of the Security Council. Record of the United Nations Preventive Deployment Force (UNPREDEP) (1995-1999) at the United Nations Archives
Metamorfoos (Kafka)

"Metamorfoos" on Franz Kafka 1915. aastal ilmunud novell. See räägib ootamatult suureks putukaks muutunud proovireisijast Gregor Samsast. Eesti keeles ilmus see August Sanga tõlkes 1962. aastal "Loomingu Raamatukogus".
Steve Lukather

Steven Lee Lukather (21. oktoober 1957 San Fernando Valley, California) on Ameerika kitarrist, laulja, laulukirjutaja, plaadiprodutsent ja rokkbändi Toto asutajaliige.
CEV Meistrite liiga

See artikkel räägib meeste liigast. Naiste liiga kohta vaata artiklit CEV Meistrite Liiga (naised). CEV Meistrite liiga on kõige kõrgem ametlik iga-aastane liiga meeste võrkpalliklubidele kogu Euroopast. CEV Euroopa Meistrite karikasari (1959/60 kuni 1999/2000) CEV Meistrite liiga (2000/2001 kuni praeguseni) Pärnu võrkpalliklubi on osalenud liigas ühel korral. Hooajal 2003/04 pääseti tänu eelnenud hooajal CEV Top Teams karikasarjas kaheksa parima hulka jõudmisele otse põhiturniirile, kus D-alagrupis ühtegi võitu kirja ei saadud. Tähelepanuväärne kodumängude juures oli see, et need peeti Saku Suurhallis, kuhu tuli kaasa elama ligi 4000 pealtvaataja. Tallinna Selver on osalenud samuti Lligas ühel korral. Hooajal 2016/17 alustati eelringist, kuid langeti konkurentsist napi kaotusega ning põhiturniirile ei jõutud. Bigbank Tartu osales liigas hooajal 2021/22, kui langeti välja esimeses eelringis ning võitu kirja ei saadud. Selver x TalTech osales liigas hooajal 2024/25, kui langeti eelringis välja otsustava kuldse geimiga (kodumäng võideti 3:0, võõrsil mäng kaotati 1:3 ning kuldne geim 13:15). ESS/Falck Pärnu näitab pallimängijatele eeskuju Postimees arhiiv, 02.12.2003. Lõpumängus langeti võideldes Pärnu Postimees arhiiv, 05.02.2004. ESS Falck Pärnu langes kiirelt Pärnu Postimees arhiiv, 23.01.2004. Selver mängis Meistrite liigas maha 2:0 edu ja langes kuldse geimiga välja Postimees arhiiv, 06.11.2016. Tartu Bigbank kaotas Benficale ning langes Meistrite liigast välja ERR, 13.10.2021. Selver x TalTech kaotas Hollandi meistrile kuldse geimiga ja langes Meistrite liigast välja Delfi, 25.09.2024. Võistlusest Euroopa Võrkpalliliidu kodulehel
Cetinje

Cetinje (serbia kirillitsas Цетиње) on linn Montenegros. Cetinje oli aastatel 1852–1910 Montenegro vürstkonna ja aastatel 1910–1918 Montenegro kuningriigi pealinn. Koduleht montenegro ja inglise keeles
STARTUp Day

Startup Day (bränditud kirjapilt sTARTUp Day, inglise keele sõnadest start-up ja day, 'iduettevõtlus' ja 'päev') on Baltikumi suurim ärifestival, mis toimus esimest korda 2016. aastal Tartus Eesti Rahva Muuseumis. sTARTUp Dayl on keskmiselt kokku 4000 külastajat, kellest 100–200 on esinejad. sTARTUp Day on kogukonna üritus, mida korraldavad Tartu ettevõtluse tugiorganisatsioonid ning viimastel aastatel on korraldajate hulka lisandunud ka ettevõtteid. sTARTUp Day korraldajad on Tartu linn, Tartu Ülikool, Swedbank, Tartu Teaduspark, Tartu Ärinõuandla, Tartu Loomemajanduskeskus ja Tartu Biotehnoloogiapark. Varem on korraldajate seas olnud ka ettevõtted Contriber (2016–2024) ja Fractory (2022). 2018. aastal sTARTUp Dayd ei toimunud, sest üritus lükati kuu võrra edasi ja toimus 2019. aasta jaanuaris. "Looking back at sTARTUp Day 2016: the first-time business festival that exceeded all the expectations!". sTARTUp Day 2023 (inglise). Vaadatud 18. jaanuaril 2023. "COMMUNITY". sTARTUp Day 2023 (inglise). Vaadatud 18. jaanuaril 2023. "PAST EVENTS". sTARTUp Day 2023 (inglise). Vaadatud 18. jaanuaril 2023.
Ukraina päästeameti kopteriõnnetus Brovarõs

Ukraina päästeameti kopteriõnnetus Brovarõs on 2023. aasta 18. jaanuaril Ukrainas Brovarõs toimunud kopteriõnnetus. Operatiivülesande täitmisele teel olnud Ukraina päästeameti helikopter Eurocopter EC225 Super Puma kukkus Kiievi kesklinnast umbes 18 km idakirdes asuvas Brovarõ linnas lasteaia ja korruselamu lähedal alla. Ukraina politsei teatel hukkus 14 inimest, nende hulgas oli ka riigi siseminister Denõss Monastõrskõi ja tema asetäitja. "Ukraina kopteriõnnetuses hukkus riigi siseminister ja veel 13 inimest". err.ee. ERR uudised. 18. jaanuar 2023, 10:39. Vaadatud 18. jaanuaril 2023.
ÜRO vaatlejate missioon Prevlakas

ÜRO vaatlejate missioon Prevlakas (UNMOP) asutati 15. jaanuaril 1996 Julgeolekunõukogu resolutsiooniga 1038 rahuvalvemissioonina, et jälgida vaidlusaluse Prevlaka poolsaare demilitariseerimist, tehes igapäevaseid jalgsi- ja sõidukipatrulle mõlemal pool piiri Horvaatia ning Serbia ja Montenegro (täpsemalt selle föderaalüksuse Montenegro) vahel. Seda missiooni toetasid Argentina, Bangladesh, Belgia, Brasiilia, Tšehhi, Taani, Egiptus, Soome, Ghana, Indoneesia, Iirimaa, Jordaania, Keenia, Nepal, Uus-Meremaa, Nigeeria, Norra, Pakistan, Poola, Venemaa, Šveits ja Ukraina. See saadeti laiali 15. detsembril 2002, ÜRO Julgeolekunõukogu määratud kuupäeval. "UNMOP: United Nations Mission of Observers in Prevlaka - Facts and Figures".
Ukraina Poliitikainstituut

Ukraina Poliitikaanalüüsi ja -juhtimise Instituut, ka Ukraina Poliitikainstituut (ukraina keeles Український Інститут аналізу та менеджменту політики; lühend UIP) on sõltumatu analüüsi- ja konsultatsiooniühendus, mis koondab endasse Ukraina ja välisriikide politolooge, eksperte ning sotsiaalteaduste, majanduse ja kultuuri valdkonna spetsialiste. Ukraina Poliitikainstituut tegeleb poliitikaanalüüsiga. UIP-i direktor on Ruslan Bortnik. UIP avaldab regulaarselt (kord kuus) erinevaid reitingutabeleid, sealhulgas Ukraina populaarsemate poliitikute kohta. Meediaaktiivsuse põhjal olid 2022. aastal 10 meediapopulaarsemat poliitikut ja ühiskonnategelast (kokku reitingutabelis 25 persooni): 1. Volodõmõr Zelenskõi 2. Dmõtro Kuleba 3. Oleksi Arestovõtš 4. Petro Porošenko 5. Denõss Šmõhal 6. Vitali Klõtško 7. Mõhhailo Podoljak 8. Andri Jermak 9. Viktor Medvedtšuk 10. Irõna Vereštšuk Teisi 25 populaarsema nimistus: 11. Serhi Haidai, 12. Mõhhailo Fedorov, 13. Vitali Kim, 14. Oleksi Reznikov, 15. Valeri Zalužnõi, 16. Kõrõlo Tõmošenko, 17. Viktor Ljaško, 18. Ruslan Stefantšuk, 19. Anton Heraštšenko, 20. Irõna Venediktova, 21. Denõss Monastõrskõi, 22. Kõrõlo Budanov, 23. Oleksi Danilov. Meediaaktiivsuse põhjal olid 2023. aastal 10 meediapopulaarsemat poliitikut ja ühiskonnategelast (kokku reitingutabelis 25 persooni): 1. Volodõmõr Zelenskõi 2. Valeri Zalužnõi 3. Denõss Šmõhal 4. Dmõtro Kuleba 5. Kõrõlo Budanov 6. Mõhhailo Podoljak 7. Andri Jermak 8. Vitali Klõtško 9. Oleksi Danilov 10. Petro Porošenko Teisi 25 populaarsema nimistus: 11. Mõhhailo Fedorov, 14. Rustem Umjerov, 15. Vitali Kim, 16. Julija Svõrõdenko, 17. Oleksi Reznikov, 18. Ihor Kolomoiskõi, 19. Ruslan Stefantšuk, 22. Serhi Martšenko, 23. Irõna Vereštšuk, 24. Oleksi Hontšarenko, 25. Davõd Arahhamija. Об Украинском Институте политики. uiamp.org Итоги 2022 года: топ-25 наиболее популярных в СМИ политиков Украины за военный год обновился более, чем на половину. uiamp.org Наиболее популярные в СМИ политики: Итоги 2023 года. uiamp.org Український Інститут політики. Koduleht
Krusten

Krusten on perekonnanimi. Seisuga 01.01.2023 sellise perekonnanimega inimesi Eestis ei ela või on neid vähem kui 5 ja seetõttu ei ole selle perekonnanime kohta statistikat. 19. sajandi algul pandi pärisorjusest vabastamise käigus talupojale Järvamaal Koeru kihelkonnas Liigvalla mõisavallas nimeks Krusteen (normaliseeritult Krusten). 1930. aastate nimede muutmise kampaania käigus vahetati aastatel 1935. ja 1938. aastal kahel korral nimi Krusten ära - uuteks võetud nimedeks olid Kalju ja Külari. Erni Krusten, eesti kirjanik (1900–1984) Otto Krusten, eesti karikaturist (1888–1937) Pedro Krusten, eesti kirjanik (1897–1987) Reet Krusten, eesti kirjandusteadlane (1934–2021) Õie Krusten, eesti nahakunstnik (1923–2001) Statistikaamet: Nimede statistika (vaadatud 18.01.2023) Onomastika andmebaas. Nimede panemine: Krusten. Onomastika andmebaas. Nimede eestistamine: (vana nimekuju): Krusten. Krusten statistikaameti andmebaasis
Kaas (perekonnanimi)

Kaas on perekonnanimi. 2023. aasta 1. jaanuari seisuga oli Eestis perekonnanimi Kaas 175 inimesel: 91 mehel ja 84 naisel. Perekonnanimede levikult oli Kaas meeste puhul 933. kohal ja naiste puhul 1193. kohal. Kõige levinum oli perekonnanimi Kaas vanuserühmas 50–54, kus neid on 10 000 elaniku kohta 1,71. Nimi oli kõige sagedasem Pärnu maakonnas, kus sellist nime kandis maakonna 10 000 elaniku kohta 5,81 inimest. 19. sajandi algul pandi pärisorjusest vabastamise käigus talupoegadele Võrumaal Kanepi ja Urvaste kihelkonnas, Tartumaal Sangaste kihelkonnas, Järvamaal Järva-Madise kihelkonnas ning Pärnumaal Vändra kihelkonnas nimeks 5 korral Kaas. Imre Kaas, eesti ajakirjanik ja suhtekorraldaja (1983–) Rene Kaas, eesti jalgpallur (1982–) Frederik Christian Kaas, taani admiral (1727–1804) Herman Munthe-Kaas, norra arhitekt (1890–1977) Jeppe Kaas, taani helilooja ja näitleja Ludwig Kaas, saksa poliitik (1881–1952) Niels Kaas, taani poliitik ja diplomaat (1535–1594) Patricia Kaas, prantsuse laulja ja näitleja (1966–) Statistikaamet: Nimede statistika (vaadatud 18.01.2023) Onomastika andmebaas. Nimede panemine: Kaas. Kaas statistikaameti andmebaasis
ÜRO Jeemeni vaatlusmissioon

ÜRO Jeemeni vaatlusmissioon (UNYOM) asutati 1963. aastal. Põhja-Jeemenis algas 1962. aastal Põhja-Jeemeni kodusõda, pärast seda kui Jeemen ühines 1958. aastal Egiptusega ja eraldus seejärel 1962. aastal uuesti. Tagamaks, et see konflikt ei eskaleeruks rahvusvaheliseks intsidendiks, asutas ÜRO UNYOMi. 1963. aasta paiku sekkusid kodusõtta Saudi Araabia ja Egiptus. UNYOMi ülesanne oli jälgida Saudi Araabiat ja Egiptust, veendumaks, et nad ei kallutaks konflikti ühe ega teise poole kasuks. UNYOMi komandörid: Kindralmajor Carl von Horn (Rootsi) – juuli - august 1963 Kolonel Branko Pavlovic (Jugoslaavia) (kohusetäitja) – august -september 1963 Kindralleitnant P.S. Gyani (India) – september - november 1963 UNYOMi staabiülemad: Kolonel Branko Pavlovic (Jugoslaavia) – november 1963 Kolonel S.C. Sabharwal (India) – november 1963 - september 1964 "Yemen – UNYOM : Facts and Figures". United Nations. Vaadatud 16. november 2015.
ÜRO Iraani-Iraagi sõjaline vaatlusgrupp

ÜRO Iraani-Iraagi sõjaline vaatlusgrupp (UNIIMOG) oli ÜRO rahuvalvemissioon, mis loodi Iraani-Iraagi sõja ajal ÜRO Julgeolekunõukogu 9. augusti 1988. aasta resolutsiooniga 619. UNIIMOGi vägede väljaviimine 1991. aastal tähistas Iraani-Iraagi sõja ametlikku lõppu. UNIIMOGi eesmärk oli jälgida alates 1988. aasta augustist mõlema poole vahel sõlmitud vaherahu, mis sõlmiti Julgeolekunõukogu 20. juuli 1987. aasta resolutsiooni 598 järgi. ÜRO peasekretäri isiklik esindaja tagas ÜRO resolutsiooni elluviimise ning mõlema poole kõrgeim sõjaline vaatleja oli brigaadikindral Anam Khan Bangladeshist. ÜRO sõnul asutati UNIIMOG 1988. aasta augustis, et kontrollida, kinnitada ja järgida relvarahu ja kõigi vägede väljaviimist rahvusvaheliselt tunnustatud piiridesse kuni tervikliku lahenduseni. UNIIMOG lõpetati 1991. aasta veebruaris pärast seda, kui Iraan ja Iraak olid oma väed täielikult välja viinud. Väed paigutasid Argentina, Austraalia, Bangladesh, Taani, Soome, Ghana, India, Indoneesia, Iirimaa, Itaalia, Jugoslaavia, Kanada, Keenia, Malaisia, Uus-Meremaa, Norra, Austria, Peruu, Poola, Sambia, Rootsi, Senegal Türgi, Ungari ja Uruguay. Üks sõjaväelane hukkus UNIIMOGi missiooni ajal. Gorman, Robert F. (2001). Great Debates at the United Nations: An Encyclopedia of Fifty Key Issues 1945-2000. West Port, CT: Greenwood Press. Lk 256-262. ISBN 0313313865. "UNITED NATIONS IRAN-IRAQ MILITARY OBSERVER GROUP (UNIIMOG) - Mandate". peacekeeping.un.org. Vaadatud 11.05.2019. "UNITED NATIONS IRAN-IRAQ MILITARY OBSERVER GROUP (UNIIMOG) - Facts and Figures". peacekeeping.un.org. Vaadatud 11.05.2019.
ÜRO Ida-Timori toetusmissioon

ÜRO Ida-Timori toetusmissioon (UNMISET) kestis 20. maist 2002 kuni 20. maini 2005, mil see asendati ÜRO Ida-Timori bürooga (UNOTIL). See asutati siis, kui Ida-Timorist sai rahvusvaheliselt tunnustatud iseseisev riik ja ÜRO Ida-Timori üleminekuadministratsioon (UNTAET) lõppes. Osalevate riikide sõjaväe- ja politseijõud allutati peasekretäri eriesindaja kontrolli alla. Pärast peasekretäri 2003. aastal esitatud aruannet pikendati esialgset 12-kuulist mandaati kaheks aastaks, seejärel pikendati seda 20. maini 2005, misjärel see asendati ÜRO Ida-Timori bürooga (UNOTIL). Seejärel esitati Julgeolekunõukogule lõpparuanne ja tehti avaldus piirivalveüksuse abistamise jätkamiseks. Julgeolekunõukogu resolutsioonide mandaadid nägid ette ka raskete kuritegude üksuse loomist 1999. aasta sündmuste uurimiseks.
Nikšić

Nikšić on linn Montenegros, Nikšići valla keskus. See on Montenegro suuruselt teine linn ja oluline tööstuse, kultuuri ja hariduse keskus. Tänapäeva linna kohal oli asustus juba 4. sajandil, kui seal asus roomlaste sõjaväelaager. Asula nimi oli siis Anagastum, millest hiljem, slaavi hõimude tulekul sai Onogošt. Selle nimega tunti asulat kogu keskaja jooksul. Pärast Teist maailmasõda kasvas linna elanikkond lühikese aja jooksul kümnekordseks.  Nikšić – pildid, videod ja helifailid Wikimedia Commonsis
Spiraal (kontratseptiiv)

Spiraal on emakasisene rasestumisvastane vahend. On olemas vask- ja hormoonspiraalid.
Kate Summerscale

Kate Summerscale (sündinud 1965) on inglise ajakirjanik ja kirjanik. Kate Summerscale’i lapsepõlv möödus Jaapanis, Inglismaal ja Tšiilis. Pärast Bedales Schooli (1978–1983) lõpetamist on ta õppinud ajakirjandust bakalaureuseõppes Inglismaal Oxfordi ülikoolis ja magistriõppes USA-s Stanfordi ülikoolis. Ta on töötanud briti päevalehes The Independent. Aastatel 1995–1996 töötas ta päevalehes The Daily Telegraph, kus kirjutas ja toimetas nekrolooge. Hiljem on ta olnud sama ajalehe kirjandustoimetaja. Tema artikleid on ilmunud ajalehtedes The Guardian, The Daily Telegraph ja The Sunday Telegraph. "The Queen of Whale Cay" (Fourth Estate, 1997) "The Suspicions of Mr Whicher or The Murder at Road Hill House" (Bloomsbury, 2008) "Mrs Robinson's Disgrace" (2012) "The Wicked Boy: The Mystery of a Victorian Child Murderer" (2016) "The Haunting of Alma Fielding: A True Ghost Story" (2020) "The Book of Phobias and Manias" (Profile Books, 2022) "Foobiate ja maaniate raamat. Maailma ajalugu 99 kinnismõtte kaudu" (Helios, 2022; tõlkinud Karin Suursalu) 1998 Somerset Maughami auhind (romaani "The Queen of Whale Cay" eest) 2008 Samuel Johnsoni auhind (romaani "The Suspicions of Mr Whicher or The Murder at Road Hill House" eest) 2010 Kuningliku Kirjandusseltsi stipendiaat 2017 Edgar Allan Poe auhind (Best Fact Crime) (romaani "The Wicked Boy: The Mystery of a Victorian Child Murderer" eest) Ta elab koos pojaga Londonis. Kate Summercale "Foobiate ja maaniate raamat" Esteris. Vaadatud 18.01.2023. Autori tutvustus raamatus "The Book of Phobias and Manias" (Profile Books, 2022). Kate Summerscale – artikkel ingliskeelses Wikipedias Kuku Raadio nädala raamat: "Foobiate ja maaniate raamat" (kirjastus Helios, 2022). Saatejuht Timo Tarve
Trent Frederic

Trent Frederic (sündinud 11. veebruaril 1998 St. Louises) on USA jäähokimängija, kes mängib keskründajana NHL-i klubis Boston Bruins. Aastatel 2014–2016 kuulus ta kaks hooaega U.S. National Development Team'i. Aastatel 2016–2018 mängis ta Wisconsini Ülikooli jäähokimeeskonnas. 2016. aastal valis Boston Bruins ta NHL-i draft '​is 29. valikuna. Hooaja 2017/18 lõpus debüteeris ta American Hockey League'is (AHL) Boston Bruinsi tütarklubis Providence Bruins. NHL-is debüteeris Frederic 29. jaanuaril 2019 mängus Winnipeg Jetsi vastu. Kohe esimeses mängus osales ta kakluses. Hooajal 2018/19 osales ta NHL-is kokku 15 mängus, kuid ei saanud neis kirja ühtegi resultatiivsuspunkti. Suurema osa hooajast 2019/20 mängis ta AHL-is ning oli samal hooajal liigas enim karistusminuteid teeninud mängija (148). NHL-is lõi Frederic esimese värava 21. veebruaril 2021 Philadelphia Flyersi vastu; tegemist oli välimänguga Tahoe järve ääres. Hooajal 2020/21 sai ta NHL-is 42 mänguga kirja neli väravat ja üheväravasöödu. 2021. aasta juunis pikendas ta Bruinsiga lepingut kahe aasta võrra. Hooajal 2021/22 lõi Frederic NHL-is 8 väravat ja andis 10 väravasöötu. Frederic võitis pronksmedali 2016. aastal USA kuni 18-aastaste koondisega omavanuste maailmameistrivõistlustel ja 2018. aastal kuni 20-aastaste koondisega juunioride maailmameistrivõistlustel. Bieler, Des (30. jaanuar 2019). "With his parents cheering from thes tands, Trent Frederic wins fight in NHL debut". The Washington Post. Originaali arhiivikoopia seisuga 6. mai 2021. Vaadatud 22. novembril 2021. https://www.eliteprospects.com/player/272221/trent-frederic (vaadatud 19.1.2023) Rosen, Dan (22. veebruar 2021). "Pastrnak gets hat trick, Bruins top Flyers in NHL Outdoors at Lake Tahoe". National Hockey League. Originaali arhiivikoopia seisuga 22. veebruar 2021. Vaadatud 22. novembril 2021. Pepin, Matt (25. juuni 2021). "Bruins bring back center Trent Frederic on a two-year deal". Boston Globe. Originaali arhiivikoopia seisuga 25. juuni 2021. Vaadatud 22. novembril 2021.  Trent Frederic – pildid, videod ja helifailid Wikimedia Commonsis Trent Frederic NHL.com lehel Trent Frederic hockeydb.com lehel
ÜRO Angola kontrollimissioon I

ÜRO Angola kontrollimissioon I (UNAVEM I) oli rahuvalvemissioon, mis eksisteeris 1989. aasta jaanuarist kuni 1991. aasta juunini Angola kodusõja ajal. See asutati ÜRO Julgeolekunõukogu resolutsiooniga 626 20. detsember 1988. aastal. Kodusõjas toetasid Nõukogude Liit ja Kuuba MPLA-t, Lõuna-Aafrika Vabariik ja USA aga UNITA-t. UNAVEM I eesmärk oli jälgida Kuuba vägede väljaviimist. See missioon oli edukas. Ühinenud Rahvaste Organisatsioon lõi 1991. aastal järelmissiooni ÜRO Angola kontrollimissioon II (UNAVEM II). Angola kodusõda ÜRO rahuvalvemissioonide ajakava ÜRO Angola kontrollimissioon II ÜRO Angola kontrollimissioon III ÜRO vaatlusmissioon Angolas "UNAVEMI I". www.un.org. Vaadatud 16.05.2019. Meisler, Stanley. United Nations: The First Fifty Years, 1997. Page 368. "UNAVEM I Background". www.un.org. Vaadatud 16.05.2019. "UNAVEM I: Mandate". www.un.org. Vaadatud 16.05.2019.
Audru jõgi

Audru jõgi (ka Kirbu jõgi, Uruste jõgi, Uus jõgi, Vana jõgi) on jõgi Pärnumaal Lääneranna vallas ja Pärnu linnas. See voolab välja Lavassaare järve lõunaosast ja suubub Pärnu lahte 2 km Pärnu jõe suudmest lääne pool. Audrust allavoolu kutsutakse ka Kirbu jõeks, kaldal olnud kõrtsi järgi. Audru jõe pikkus on 29,2 km, millest esimesed 5 km voolab jõgi Lavassaare soostikus. Valgala pindala on 424,2 km². EKI kohanimekartoteek – Kirbu jõgi. Audru jõgi keskkonnaportaalis
Derek Forbort

Derek Forbort (sündinud 4. märtsil 1992 Duluthis Minnesotas) on USA jäähokimängija, kes mängib kaitsjana NHL-i klubis Boston Bruins. Aastatel 2010–2013 mängis ta Põhja-Dakota Ülikooli jäähokimeeskonnas. 2010. aastal valis Los Angeles ta NHL-i draft '​is 15. valikuna. 2013. aasta aprillis sõlmis ta Kingsiga kolmeaastase lepingu. Hooaja 2012/13 lõpus debüteeris ta American Hockey League'is (AHL) Kingsi tütarklubis Manchester Monarchs. Seal mängis ta ka kahel järgneval hooajal. 2015. aastal võitis ta Monarchsiga Calder Cup'i. NHL-is debüteeris Forbort Kingsi meeskonnas 16. oktoobril 2015 mängus Minnesota Wildi vastu. Esimese värava lõi ta liigas sama aasta 28. detsembril mängus Vancouver Canucksi vastu. Hooajal 2015/16 sai ta NHL-is kirja 14 mängu. Aastatel 2016–2019 kuulus ta kolme hooajal Kingis põhikoosseisu. 2020. aasta veebruaris kaubeldi Forbort Kingsist Calgary Flamesi, kus ta mängis kuni hooaja lõpuni. 2020. aasta oktoobris sõlmis ta üheaastase lepingu Winnipeg Jetsiga. 2021. aasta juulis sõlmis ta kolmeaastase lepingu Boston Brunsiga. 2010. aastal tuli Forbort USA kuni 18-aastaste koondisega omavanuste maailmameistriks. Aasta hiljem võitis ta USA kuni 20-aastaste koondisega juunioride maailmameistrivõistlustel pronksmedali. "Flames acquire pair of defencemen". Calgary Flames. 24. veebruar 2020. Vaadatud 24. veebruaril 2020. "Jets sign Derek Forbort to a one-year contract". Winnipeg Jets. 11. oktoober 2020. Vaadatud 11. oktoobril 2020. "Bruins announce free agent signings and transactions". Boston Bruins. 28. juuli 2021. Vaadatud 28. juulil 2021. Derek Forbort NHL.com lehel Derek Forbort hockeydb.com lehel
Benoît Badiashile

Benoît Ntambue Badiashile Mukinayi Baya (sündinud 26. märtsil 2001) on Prantsuse jalgpallur, kes mängib kaitsjana Inglise kõrgliiga klubis Chelsea ning Prantsusmaa jalgpallikoondises. IFFHS-i U20 sümboolne koosseis: 2021 "Benoit Badiashile". AS Monaco FC. Vaadatud 29. augustil 2022. "IFFHS MEN'S YOUTH (U20) WORLD TEAM OF THE YEAR 2021". International Federation of Football History & Statistics. 9. detsember 2021. Originaali arhiivikoopia seisuga 9. detsember 2021. Vaadatud 10. detsembril 2021. Profiil AS Monaco FC kodulehel